Orașul din România care va intra în carantină din cauza numărului crescut de cazuri de coronavirus. Când intră în vigoare măsura.
Localitatea Seini va intra în carantină din cauza înmulțirii numărului de cazuri de infectare cu virusul SARS-CoV-2. Măsura stabilită de autorități va intra în vigoare miercuri, la prânz.
Reprezentanții Comitetului Județean pentru Situații de Urgență Maramureș anunță că a fost emis ordinul șefului Departamentului pentru Situații de Urgență, Raed Arafat, privind instituirea carantinei zonale a localității Seini. Măsura va intra în vigoare miercuri, la ora 12.00, și va fi valabilă timp de 14 zile.Conform regulii, în următoarele două săptămâni, persoanele vor intra și vor ieși din orașul Seini doar în condiții speciale pe la filtrele organizate de autorități.De asemenea, cursurile se desfășoară online, restaurantele sunt închise și sunt interzise evenimentele, dar și circulația persoanelor și a vehiculelor în intervalul orar 23.00 – 05.00.